Sargybinių šachmatai

**Sargybinių šachmatai** () – tai pasakiškų šachmatų rūšis, turinti taisyklę, nurodančią, kad po kiekvieno figūros (ne pėstininko) ėjimo jos vietoje pasilieka naujas tos pačios spalvos pėstininkas. Ši taisyklė netaikoma pėstininkams bei atliekant ėjimus iš 1-os ar 8-os gulstinių, o taip pat, kai lentoje jau yra 8 tos pačios spalvos pėstininkai.

Sargybinių šachmatų taisyklės dažniausiai naudojamos, kuriant tiesioginius, sutarto mato, atvirkščio mato, refleksinio mato bei serijinius šachmatų uždavinius.

Šių šachmatų nuostatos panaudojamos ne tik uždaviniuose sudarytuose tradicinėmis, bet ir su pasakiškomis figūromis. Uždaviniai dalyvauja konkursuose. Geriausi įtraukiami į FIDE albumus.
Sargybiniai šachmatai turi atmainų.

## Užrašai
Sutrumpintas šachmatų uždavinių tarptautinis žymėjimas prasideda trumpiniu, kuris užduotyje rašomas, nurodant užduoties tipą ir ėjimų skaičių. Toliau seka sprendinių, ar dvynių skaičius.

Ėjimai užrašomi, kaip ir tradiciniuose šachmatuose, tik papildomai skliausteliuose pažymima atsiradusio pėstininko spalva ir laukelis, pav.: 1…Kg5-h6(j g5), arba 1…Kh6(j g5).

Kai uždaviniai sudaryti pagal pasakiškų šachmatų taisykles, tai pagal kokių šachmatų, pažymima naujos eilutės viduryjeː pav., **Sargybinių šachmatai.**

## Sargybinių šachmatų istorija

Sargybinius šachmatus išrado indų šachmatų kompozitorius Č. K. Ananthanarajananas (* C. K. Ananthanarayanan),* savo idėją paskelbęs 1984 m. *The Hindu* laikraštyje. Sargybiniai šachmatai susilaukė dėmesio ir jau 1993 m. buvo apie 22 jų atmainos.

## Sargybinių šachmatų uždaviniai

Nagrinėjant H. Aitenbruko šachmatų uždavinį, išryškėja sargybinių šachmatų ypatumai.

Kompozicijoje yra yra tik trys figūros, tačiau ir su jomis surezgiamas mato tinklas.
Juodųjų *sargybiniai* blokuoja laukelius prie juodųjų karaliaus, o baltieji ima kontroliuoti kitus reikiamus laukelius.

Pirmajame sprendinyje matas skelbiamas bokštu, o antrajame – ką tik gimusiu pėstininku.

Dar keletas uždavinių, kuriuose panaudotos sargybinių šachmatų taisyklės.

{|
|width="33%" |

|width="33%" |

|width="33%" |

## Sargybinių šachmatų atmainos
Nuo pirminio varianto atmainos skiriasi dėl: atsirandančio pėstininko, ar figūrų spalvos, kokia iš figūrų atsiranda, atsiradimo tvarkos bei kitų nuostatų.
* **Dvispalviai sargybinių šachmatai.** () Atgimstančio pėstininko spalva priklauso nuo laukelio spalvos ir yra priešinga figūros palikto laukelio spalvai.
* **Nukirstos figūros sargybinių šachmatai.** () Paliktame laukelyje gimsta paskutinė nukirsta figūra. [Roméo Bédoni, Rex Multiplex 23-24 in Phénix 3-4, XII/1988, S. 288] 

* **Progresiniai sargybiniai šachmatai.** () Figūros gimsta pagal jų vertę didėjančia tvarka: P-Ž-R-B-V-K-pasakų pėstininkas.

* **Regresiniai sargybiniai šachmatai.** () Figūros gimsta pagal jų vetę mažėjančia tvarka K-V-B-R-Ž-P-Pasakų figūra-K

* **Tos pačios figūros sargybiniai šachmatai.** () Vietoj pėstininko atsiranda tos pačios rūšies figūra, kuri paliko laukelį.

* **Berolinos pėstininko sargybiniai šachmatai.** () Vietoj pėstininko gimsta pasakiškų šachmatų Berolinos pėstininkas.

* **Baltųjų figūrų sargybiniai šachmatai.** () Pėstininko gimimas taikomas tik baltiesiems.

* **Valdovės sargybiniai šachmatai.** () vietoj pėstininko atsiranda valdovė.

* **Rikio sargybiniai šachmatai.** () vietoj pėstininko gimsta rikis.

* **Juodųjų sargybiniai šachmatai.** () Pėstininko atsiradimas taikomas tik juodiesiems.

* **Priešininko pėstininko sargybiniai šachmatai.** () Vietoj savo pėstininko gimsta priešininko pėstininkas.

* **Bokšto sargybiniai šachmatai** () vietoj pėstininko atsiranda Bokštas.

* **Horizontalaus cilindro sargybiniai šachmatai.** () Pėstininkų paaukštinimas neleidžiamas: Jie gali aplink cilindrą eiti, o taip pat, 1-oje bei 8-oje gulstinėse stovėti.

* **Rožės sargybiniai šachmatai.** () Kai pasakiška rožės figūra pradeda ėjimų ciklą, ji palieka savo laukelyje baltą pėstininką, kuris rožei, baigus ciklą, gali kirsti 

* **Pasirinktiniai sargybinių šachmatai.** () Ėjimą atlikusiai pusei paliekama teisė pasirinktiː ar pėstininkas atsiranda, ar ne.

* **Pasakiškų figūrų sargybiniai šachmatai.** () Figūros paliekamame laukelyje vietoj pėstininko atsiranda pasakiška figūra, kurią galima pasirinkti iš pozicijos.

* **Viską apimantys sargybinių šachmatai.** () Įvykus bet kokiam kirtimui (taip pat ir pėstininkų) paliktame laukelyje atsiranda nukirstosios pusės pėstininkas.

* **Identiški sargybiniai šachmatai.** (). Kai figūra (ne pėstininkas) pajuda iš laukelio, ir kai ant šachmatų lentos nėra 8-ių tos pačios rūšies ar spalvos figūrų, laukelyje atsiranda tos pačios rūšies ir spalvos figūra.

* **Legalūs sargybiniai šachmatai.** () Sargybinių šachmatų nuostatos taikomos su viena išimtimi: kirtimas yra negalimas, kai po jo, pagal tradicinių šachmatų taisykles, susidarytų nelegali pozicija.

* **Vienspalviai sargybiniai šachmatai.** () Figūros paliktame laukelyje atsiranda laukelio spalvos pėstininkas.

* **Privalomi sargybiniai šachmatai.** () Be išimties, po kiekvienos figūros ėjimo gimsta pėstininkas, kuris pasiekęs paskutinę šachmatų lentos gulstinę iš karto yra paaukštinamas. Rokiruotės atveju atsiranda du pėstininkai. jie iš pradinės gulstinės gali eiti tik vieną laukelį. Pėstininkai gali neribotą kartų gimti.

* **Kaimynų sargybiniai šachmatai.** () Gali gimti bet kuri figūra, iš tų, kurios dar tebėra ant lentos.

## Šaltiniai

## Nuorodos
* Sargybinių šachmatų uždaviniai